'- Nom de l'organització:

Anèl·lides, serveis ambientals marins

- Descripció de l'actuació:

UrbamarBio és un projecte de ciència ciutadana el qual estudia la
biodiversitat marina del Barcelonès a través de sessions
d'esnòrquel i submarinisme amb ciutadans, casals i centres
educatius a totes les platges de Barcelona, Sant Adrià del Besòs
i Badalona, per a fotografiar totes les espècies observades.

Aquestes sessions d'esnòrquel i submarinisme obertes a un públic
general consten d'una xerrada de biodiversitat marina prèvia,
introduint als participants a la biodiversitat marina que
seguidament observaran, per a acte seguit anar a l'aigua i
fotografiar totes les espècies, finalitzant amb un taller
d'identificació d'espècies.

Aquestes fotografies són registrades a la plataforma Natusfera
del ICM-CSIC per els propis participants, d'aquesta manera són
identificades per Anèl·lides i el grup de recerca EMBIMOS, que hi
ha radera la plataforma de ciència ciutadana.

Aquest projecte va iniciar l'any 2016, té continuïtat en el
temps, i per aquest motiu segueix actiu a dia d'avui. Durant
l'any 2021 es van realitzar esnòrquels i immersions a totes les
platges de Barcelona, Sant Adrià del Besòs i Badalona, recopilant
més de 3 mil observacions a la plataforma, tenint registrades
actualment més de 8 mil observacions.

Per altra banda, un dels primers resultats del projecte
UrbamarBio es va publicar durant l'any 2021, el qual és la
primera Guia Participativa Marina del Barcelonès feta amb i per
els ciutadants, on es recull un total de les 232 espècies més
comuns a les nostres platges.

El projecte porta identificades un total de 632 espècies, les
quals es van augmentant dia a dia, amb la finalitat de tenir un
ple coneixement sobre la biodiversitat que viu a les nostres
platges, com també donar-la a conèixer per a poder respectar-la i
mantenir-la.

Actualment la guia està en un procés d'ampliació en nombre
d'espècies i per això seguim oferint activitats d'esnòrquel a la
ciutadania, per a que entre tots continuem fotografiant i
identificant les espècies que podem trobar a les nostres platges.

Per a que la Guia Participativa Marina del Barcelonès arribi a un
públic més ampli la podem trobar no només en format físic, sinó
també en format digital de manera gratuita.

Link Guia Participativa Marina del Barcelonès digital:

https://zenodo.org/record/5711223#.Yhi1peiZM2w

- Calendari execució:

Va iniciar al 2016, segueix actiu a dia d'avui ja que és un
projecte continu en el temps, i es realitzen sessions d'esnòrquel
i submarinisme durant tot l'any. Exercint un esforç màxim de
mostreig des dels mesos d'abril a octubre, degut a la
meteorologia, mesos en els que es realitzen sessions d'esnòrquel
de dilluns a diumenge, obertes a un públic general.

Durant tot l'any paral·lelament es realitzen activitats
divulgatives, xerrades i l'exposició fotogràfica itinerant del
projecte, de les millor fotografies dels participants, amb la
finalitat de donar a conèixer la biodiversitat marina del
Barcelonès a tota la ciutadania.

- Pàgina web:
https://anellides.com/blog/portfolio-items/urbamar-explorant-la-biodiversitat-marina-a-traves-de-la-ciencia-ciutadana/

- Dades de contacte:

﻿info@anellides.com